സജിത മഠത്തിൽ

നാടകരംഗത്തും ചലച്ചിത്രരംഗത്തും പ്രവർത്തിക്കുന്ന ഒരു അഭിനേതാവാണു് സജിത മഠത്തിൽ. മികച്ച രണ്ടാമത്തെ നടിക്കുള്ള 2012-ലെ കേരള സർക്കാരിന്റെ പുരസ്കാരം ഷട്ടർ എന്ന ചിത്രത്തിലെ അഭിനയത്തിന് സജിതയ്ക്കു ലഭിച്ചു. ഇപ്പോൾ ഡൽഹിയിലെ സംഗീത നാടക അക്കാദമിയിൽ ഡെപ്യൂട്ടി സെക്രട്ടറിയായി പ്രവർത്തിക്കുന്നു. ആദിമധ്യാന്തം, ഷട്ടർ, വീരപുത്രൻ, ഈ അടുത്ത കാലത്ത് തുടങ്ങിയ സിനിമകളിൽ അഭിനയിച്ചിട്ടുണ്ട്. അഭിനേത്രി എന്ന സ്ത്രീവാദനാടകവേദിയിലൂടെ പുറത്തുവന്ന ചിറകടിയൊച്ചകൾ എന്ന നാടകത്തിന്റെ ആവിഷ്കാരത്തിൽ പ്രധാന പങ്കുവഹിച്ചു.

കൊൽക്കൊത്തയിലെ രബീന്ദ്ര ഭാരതി സർവകലാശാലയിൽ നിന്നു നാടകത്തിൽ എം.എ ബിരുദവും, കോട്ടയത്തെ മഹാത്മ ഗാന്ധി സർവകലാശാലയിൽ നിന്ന് എം ഫിലും നേടി. ഡെൽഹിയിലെ ജവഹർലാൽ നെഹ്‌റു സർവകലാശാലയിൽ പി.എച്ച്.ഡിക്കായുള്ള ഗവേഷണം നടത്തിയിട്ടുണ്ട്..

വിവാദം
2008 മുതൽ കേരള ചലച്ചിത്ര അക്കാദമി ഡെപ്യൂട്ടി ഡയറക്ടറായിരുന്ന സജിതയെ  2012-ൽ കാരണമൊന്നും കാണിക്കാതെ പുറത്താക്കി.

പുരസ്കാരങ്ങൾ
കേരള സ്റ്റേറ്റ് കൗൺസിൽ ഫോർ ചൈൽഡ് വെൽഫെയറിന്റെ മികച്ച കുട്ടികളുടെ ഡോക്യുമെന്ററിക്കുള്ള പുരസ്കാരം - 2000
മികച്ച സമകാലിക സംഭവ പരിപാടിക്കുള്ള കേരളസംസ്ഥാന ടെലിവിഷൻ പുരസ്കാരം - 2000
മികച്ച ഡോക്യുമെന്ററിക്കുള്ള കേരള ഫിലിം ക്രിട്ടിക്സ് പുരസ്കാരം - 2001
കേരള സംഗീതനാടക അക്കാദമിയുടെ മികച്ച പുസ്തകത്തിനുള്ള പുരസ്കാരം - മലയാള നാടക സ്ത്രീചരിത്രം - 2010  
മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്രപുരസ്കാരം - ഷട്ടർ - 2012 

ഗ്രന്ഥങ്ങൾ
മലയാള നാടക സ്ത്രീചരിത്രം[
//buy.mathrubhumi.com/books/Mathrubhumi/Essays/bookdetails/850/malayala-nadaka-sthree-charithram  മലയാള നാടക സ്ത്രീചരിത്രം- മാതൃഭൂമി ബുക്സ്] 
അരങ്ങിന്റെ വകഭേദങ്ങൾ
 എം.കെ. കമലം 

 അരികിൽ ഉയരുന്ന സ്ത്രീ ശബ്ദങ്ങൾ
 വെള്ളിവെളിച്ചവും വെയിൽനാളങ്ങളുംhttps://keralabookstore.com/book/vellivelichavum-veyilnalangalum/1004574/

 ചിത്രശാല 

 അവലംബങ്ങൾ 

വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:മലയാളനാടകനടിമാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളചലച്ചിത്രനടിമാർ